O‘zbekiston tashqi ishlar vaziri Baxtiyor Saidov Londonga tashrifi davomida kecha Buyuk Britaniya xavfsizlik vaziri Tom Tugendxat bilan muzokaralar o‘tkazdi. «Buyuk Britaniya Xavfsizlik vaziri va Parlamenti a’zosi Tom Tugendxat janoblari bilan samimiy suhbatlashdik», - deb yozdi O‘zbekiston TIV rahbari o‘zining Telegram-kanalida. Qayd etilishicha, muloqot davomida salohiyatni oshirish, tajriba almashish, mintaqaviy xavfsizlik bo‘yicha hamkorlik masalalari muhokama qilingan. «Eng muhimi, xalqlarimiz manfaatlari yo‘lida xizmat qilish masalalari muhokamamiz markazida bo‘ldi», deydi Baxtiyor Saidov.